Source: http://www.ruvztv.sk/
Timestamp: 2016-10-28 06:20:07+00:00

Document:
RÚVZ | Trebišov
Vítajte na stránkach RÚVZ Trebišov Pôsobnosť RÚVZ TV s účinnosťou od 1.9.2007 upravuje zákon NR SR 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vzťahuje sa na územný obvod okresu Trebišov.
Pri svojej činnosti postupuje RÚVZ TV v zmysle ustanovení zákona č. 355/2007 Z.z. ako aj všeobecne záväzných právnych predpisov vydaných na jeho vykonanie a iných všeobecne záväzných právnych predpisov upravujúcich ochranu verejného zdravia;
Epidemiológia Referát infekčnej epidemiológie a nozokomiálnych nákaz RÚVZ Trebišov plní úlohy štátnej správy v ochrane verejného zdravia vrátane štátneho zdravotného dozoru v rozsahu odboru epidemiológie. Základnou činnosťou je nariaďovanie, organizovanie, riadenie a vykonávanie opatrení na predchádzanie vzniku a zamedzenie šírenia prenosných ochorení a tomto rozsahu tiež usmerňovanie činnosti zdravotníckych zariadení a ich kontrola. Ďaľšou činnosťou je nariaďovanie mimoriadnych opatrení pri epidémiách a nebezpečenstve ich vzniku. Čítajte viac »
Hygiena detí a mládeže Hygiena detí a mládeže je medicínsky odbor, ktorý plní úlohy štátu v oblasti verejného zdravotníctva spočívajúce v podpore a ochrane zdravia detí a mládeže. Činnosť odboru vychádza z programu Svetovej zdravotníckej organizácie „Zdravie 21 – zdravie pre všetkých v 21. storočí“ a z dokumentov „Národný program podpory zdravia“ a z Ústavy SR. Čítajte viac »
Hygiena výživy Odbor hygieny výživy je samostatný medicínsky odbor v rámci verejného zdravotníctva, ktorý sa zaoberá zdravou výživou obyvateľstva, metódami a podmienkami maximálneho priblíženia výživy fyziologickému optimu, ktoré je možné dosiahnuť v konkrétnych podmienkach životného a pracovného prostredia. Prostredníctvom výživy sa podieľa na riešní ochrany, podpory a rozvoja verejného zdravia obyvateľstva. Čítajte viac »
Preventívne pracovné lekárstvo Preventívne pracovné lekárstvo – nadstavbový medicínsky odbor, ktorý sleduje a hodnotí vzťahy medzi prácou, pracovnými podmienkami a zdravím pracovníkov. Ako interdisciplinárny odbor využíva poznatky z hygieny, fyziológie a psychológie práce, ergonómie, toxikológie, chémie, fyziky, biológie, genetiky, epidemiológie a ďalších medicínskych, spoločenskovedných a technických odborov. Čítajte viac »
Hygiena životného prostredia Hygiena životného prostredia sa zaoberá hodnotením vplyvov komplexu vlastností a faktorov životného prostredia a spôsobu života na zdravie ľudí. Cieľom hygieny životného prostredia je vytváranie takých podmienok v životnom prostredí, ktoré zabezpečujú zlepšovanie zdravotného stavu ľudí a vytvárajú predpoklady pre zdravý spôsob života. Čítajte viac »
Podpora zdravia Oddelenie podpory zdravia zebezpečuje činnosť na úseku:
•monitorovania zdravotného stavu obyvateľstva v okrese Trebišov a hodnotenia dopadov na verejné zdravie,
•poradenského centra ochrany a podpory zdravia,
•výchovy k zdraviu,
•zdravotníckej informatiky a bioštatistiky.
Európsky týždeň Bezpečnosti a ochrany zdravia pri práci 24. – 28. októbra 2016
V Európskej únii je 43. kalendárny týždeň kalendárneho roka každoročne vyhlásený za Európsky týždeň pre bezpečnosť a ochranu zdravia pri práci. Jeho hlavným cieľom je poskytovať informácie pre zlepšovanie bezpečnosti a ochrany zdravia na pracoviskách.
Európska agentúra pre bezpečnosť a ochranu zdravia (EU-OSHA) oficiálne oznámila aktivity Európskeho týždňa na svojej webovej stránke www.osha.europa.eu a na stránke aktuálnej kampane https://healthy-workplaces.eu/sk „Zdravé pracoviská pre všetky vekové kategórie. Rozmanité podujatia zamerané na podporu zvýšenia povedomia širokej verejnosti o dôležitosti vytvárania zdravých a bezpečných podmienok práce sa budú konať vo všetkých krajinách Európskej únie. Čítajte viac
Súčasný stav vo vývoji epidemického výskytu VHA v okrese Trebišov a prijímaných protiepidemických opatreniach
Aktualizácia k 18.10.2016
V období od 01.10.2016 do 17.10.2016 bolo na RÚVZ hlásených 24 nových ochorení u obyvateľov okresu Trebišov (chorobnosť 22,67/100 000). Z hľadiska výskytu sa jedná o lokálne rodinné epidémie. Aktuálne hlásené ochorenia sa vyskytujú predovšetkým v obciach v blízkosti mesta Sečovce, kde RÚVZ so sídlom Trebišove dňa 9.9.2016 nariadil zákaz hromadných podujatí na obdobie jedného maximálneho inkubačného času VHA (50 dní). Z celkového počtu ochorení na VHA tvoria významnú skupinu deti vo veku do 15 rokov (vrátane) – 15 detí. Ochorenia sa vyskytujú predovšetkým v prostredí nízkeho hygienického štandardu bývania (15 prípadov) a v štandardnom hygienickom prostredí sa vyskytlo 9 ochorení. 70% ochorení je zistená na základe nariadeného lekárskeho dohľadu, ktorý je súčasťou protiepidemických opatrení.
SVRAB STARO – NOVÉ OCHORENIE
Svrab je prenosné kožné ochorenie. Je rozšírené po celom svete. Človek sa môže nakaziť priamym tesným telesným kontaktom (najmä pri pohlavnom styku) s nakazenou osobou. Rizikové je spoločné ubytovne, nocľahárne a zariadenia, kde sa strieda veľké množstvo ľudí v rýchlom slede bez dostatočnej možnosti upratania a výmeny posteľnej bielizne.
AKO SA CHRÁNIŤ PROTI NÁKAZE SVRABOM?
Vyhýbať sa tesnému kontaktu s neznámymi osobami.
Regionálny úrad verejného zdravotníctva so sídlom v Trebišove (ďalej len RÚVZ so sídlom v Trebišove), ako orgán vecne a miestne príslušný podľa § 3 ods. 1 písm. c) v spojení s prílohou č. 1 bod č. 36 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len zák. č. 355/2007 Z.z.) v súvislosti s pretrvávajúcim narastajúcim epidemickým výskytom prípadov vírusovej hepatitídy typu A u detí predškolského a školského veku v obciach Hrčeľ, Brezina, Veľké Ozorovce, Kuzmice a v mestskej časti Nový Majer v Trebišove podľa § 6 ods. 3 písm. e) a § 12 ods. 2 písm. d) a f) zák. č. 355/2007 Z.z., § 7 ods. 7 a § 18 Vyhlášky MZ SR č. 585/2008 Z.z., ktorou sa ustanovujú podrobnosti o prevencii a kontrole prenosných ochorení v znení neskorších predpisov, v spojení s ustanoveniami zásad na vykonávanie protiepidemických opatrení v ohniskách výskytu vírusových hepatitíd uverejnených pod č. 112 vo vestníku MZ SR čiastka 55-60/2004 a podľa § 46 a § 47 zákona č. 71/1967 Zb. o správnom konaní v znení neskorších predpisov (ďalej len zák. č. 71/1967 Zb.)n a r i a ď u j e Čítajte viac
Regionálny úrad verejného zdravotníctva so sídlom v Trebišove (ďalej len RÚVZ so sídlom v Trebišove), ako orgán vecne a miestne príslušný podľa § 3 ods. 1 písm. c) v spojení s prílohou č. 1 bod č. 36 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len zák. č. 355/2007 Z.z.) vo veci nariadenia opatrení na predchádzanie vzniku a šíreniu prenosných ochorení v obciach: Hrčeľ, Brezina, Veľké Ozorovce, Kuzmice, Stanča, Plechotice, Nižný Žipov a v mestách: Trebišov, Sečovce, podľa § 6 ods. 3 písm. e) a § 46 a § 47 zákona č. 71/1967 Zb. o správnom konaní v znení neskorších predpisov (ďalej len zák. č. 71/1967 Zb.) n a r i a ď u j e tieto o p a t r e n i a:
Regionálny úrad verejného zdravotníctva so sídlom v Trebišove (ďalej len RÚVZ so sídlom v Trebišove), ako orgán vecne a miestne príslušný podľa § 3 ods. 1 písm. c) v spojení s prílohou č.1 bod č.36 zákona č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len zák. č. 355/2007 Z.z.) vo veci nariadenia opatrení na predchádzanie vzniku a šíreniu prenosných ochorení v obciach: Hrčeľ, Brezina, Veľké Ozorovce, Kuzmice, Stanča, Plechotice, Nižný Žipov podľa § 6 ods. 3 písm. e) a § 46 a § 47 zákona č. 71/1967 Zb. o správnom konaní v znení neskorších predpisov (ďalej len zák. č. 71/1967 Zb.) n a r i a ď u j e tieto o p a t r e n i a: z a k a z u je sa všetkým fyzickým osobám oprávneným na podnikanie a právnickým osobám organizovať hromadné podujatia v obciach: Hrčeľ, Brezina, Veľké Ozorovce, Kuzmice, Stanča, Plechotice, Nižný Žipov dňom zverejnenia tohto rozhodnutia podľa § 12 od.2 písm. m) zák. č. 355/2007 Z.z.
Výskyt vírusovej hepatitídy typu A (žltačky typu A) v okrese Trebišov
Aktualizácia k 30.9.2016
V období od 01.09.2016 do 29.09.2016 bolo na RÚVZ hlásených 58 nových ochorení u obyvateľov okresu Trebišov (chorobnosť 54,43/100 000). Oproti mesiacu august 2016 došlo k nárastu ochorení o 11 prípadov. Z hľadiska výskytu sa jedná o lokálne rodinné epidémie. Aktuálne hlásené ochorenia sa vyskytujú predovšetkým v obciach v blízkosti mesta Sečovce, kde RÚVZ so sídlom Trebišove dňa 9.9.2016 nariadil zákaz hromadných podujatí na obdobie jedného maximálneho inkubačného času VHA (50 dní). Z celkového počtu ochorení na VHA tvoria významnú skupinu deti predškolského veku – 22 detí. Ochorenia sa vyskytujú predovšetkým v prostredí nízkeho hygienického štandardu bývania. Veľká časť ochorení je zistená na základe nariadeného lekárskeho dohľadu, ktorý je súčasťou protiepidemických opatrení.
Opatrenie zabezpečiť celoplošnú reguláciu živočíšnych škodcov (deratizáciu) na území miest a obcí okresu Trebišov v termíne od 01. 10. 2016 do 15. 11. 2016
o p a t r e n i e zabezpečiť celoplošnú reguláciu živočíšnych škodcov (deratizáciu) na území miest a obcí okresu Trebišov v termíne od 01.10.2016 do 15.11.2016 takto: Čítajte viac
10. ročník kampane MOST – Mesiac O Srdcových Témach 2016
Mesiac september je už tradične Mesiacom O Srdcových Témach. Aktivity v tento mesiac vyvrcholia Svetovým dňom srdca – 29.09.2016, kde na viacerých miestach Slovenska budú zorganizované meracie stanice rizikových faktorov KVS ochorení.
Edukačná kampaň Most je zameraná na podporu verejného zdravia v oblasti kardiovaskulárnych ochorení (KVO), na zvýšenie informovanosti verejnosti o rizikových faktoroch ochorení srdca a ciev a poukázania na možnosti prevencie s upriamením pozornosti na zdravý životný štýl. Čítajte viac
na území okresu Trebišov je hlásený zvýšený výskyt ochorení na vírusovú hepatitídu typu A (na žltačku typu A – VHA).
V mesiaci júl bolo hlásených 65 ochorení (Sečovce (osada), Sečovce (mesto), Čerhov, Hriadky, Kašov, Hrčeľ, Sirník, Trebišov (Nový Majer, Trebišov (mesto), Veľké Ozorovce, Vojčice, Zemplínske Nová Ves, Zemplínska Teplica).
V mesiaci august došlo k poklesu nových ochorení (47 prípadov – Brezina, Dvorianky, Hriadky, Kazimír, Kuzmice, Lastovce, Nižný Žipov, Sečovce, Trebišov (mesto), Trebišov (Nový Majer), Veľké Ozorovce, Zemplínska Nová Ves, Zemplínske Teplica).
Úradné hodiny	+421 56 672 4885 Regionálny úrad verejného zdravotníctva so sídlom v TrebišoveJilemnického 3370/207501 Trebišov
Pondelok - Piatok 8.00-12.00 13.00-15.00
Regionálna hygienička:
InformácieÚvodná stránka
Havarijný plán pri mimoriadnych epidemiologických udalostiach
Poradenské centrumPoradňa zdravia
Poradňa HIV / AIDS
Ďalšie informácieOrganizačná štruktúra
Register ponúkaného majetku štátu Register ponúkaného majetku štátu Kalendár
Najnovšie články	Európsky týždeň Bezpečnosti a ochrany zdravia pri práci 24. – 28. októbra 2016
Naši partneri Archív článkov	Archív článkov
Bezpečný návrat domovMeta	Prihlásiť sa
sk.WordPress.org	Podnety a sťažnosti Adresa pre podnety a sťažnosti
Počasie Aktuálne počasie Trebišov Regionálny úrad verejného zdravotníctva so sídlom v Trebišove Powered by WordPress | Theme Designed by: r4ir43dsuk.com | Thanks to this glutathione, website r4 3ds card and united kingdom

References: § 3
 § 6
 § 12
 § 7
 § 18
 § 46
 § 47
 § 3
 § 6
 § 46
 § 47
 § 3
 § 6
 § 46
 § 47
 § 12